b'\n_START_ARTICLE_\nVoigtov pojav\n_START_PARAGRAPH_\nVoigtov pojav se ka\xc5\xbee v dvolomnosti, ki jo opazimo pri prehodu svetlobe skozi prozorno teko\xc4\x8dino ali plin (paro) v prisotnosti pre\xc4\x8dnega magnetnega polja. Pojav pri\xc5\xa1tevamo med magnetoopti\xc4\x8dne pojave. Imenujejo ga tudi magnetna dvolomnost. Odkril ga je v letu 1898 nem\xc5\xa1ki fizik Woldemar Voigt (1850 \xe2\x80\x93 1919).'